**Επαναληπτικές ασκήσεις στο κεφάλαιο Ε΄**

**Ονοματεπώνυμο μαθητή/τριας:**

**Στις ασκήσεις 1,2,3,4 σημειώστε το σωστό γράμμα σε κάθε αριθμό.**

1.Να αντιστοιχίσετε το γεγονός της 1η στήλης με τη χρονολογία της 2η στήλης. (**6 μονάδες)**

|  |  |
| --- | --- |
| 1. ίδρυση Συμμαχίας της Δήλου | α. 461π.Χ |
| 2. μεταφορά συμμαχικού ταμείου από τη Δήλο στην Αθήνα | β. 462π.Χ |
| 3. σύναψη Ειρήνης του Καλλία | γ. 478π.Χ |
| 4. πρώτη εμφάνιση του Περικλή στην πολιτική | δ. 449π.Χ |
| 5. εξοστρακισμός Κίμωνα | ε. 446π.Χ |
| 6. σύναψη Τριακοντούτων Σπονδών | στ. 454π.Χ |

2. Να αντιστοιχίσετε το όνομα του πολιτικού της 1η στήλης με το δεδομένο της 2ης στήλης. **Σε κάθε πολιτικό μπορούν να αντιστοιχούν περισσότερα από ένα δεδομένα της 2ης στήλης.** **(8 μονάδες)**

|  |  |
| --- | --- |
| 1. Κίμων | α. διεύρυνση Συμμαχίας της Δήλου |
| β. θεωρικά |
| 2. Αριστείδης | γ. καθορισμός φόρου που θα πλήρωναν οι σύμμαχοι |
| δ. μεγάλο οικοδομικό πρόγραμμα στην Αθήνα |
| 3. Περικλής | ε. θάνατος κατά την πολιορκία της Κύπρου |
| στ. εξοστρακισμός του από Αθήνα |
| ζ. ηγέτης αριστοκρατικού κόμματος |
| η. πρωτοβουλία για ίδρυση Συμμαχίας της Δήλου |

3. Να αντιστοιχίσετε το όργανο του αθηναϊκού πολιτεύματος της 1ης στήλης με το χαρακτηριστικό της 2ης στήλης. **(6 μονάδες)**

|  |  |
| --- | --- |
| 1. 10 στρατηγοί | α. περιορισμένες δικαστικές αρμοδιότητες |
| 2. Εκκλησία του Δήμου | β. προβούλευμα |
| 3. Βουλή των 500 | γ. ευρύτατες δικαστικές αρμοδιότητες |
| 4. Ηλιαία | δ. συμμετοχή όλων των Αθηναίων πολιτών |
| 5. Άρειος Πάγος | ε. εσωτερική ασφάλεια πόλης |
| 6. 9 άρχοντες | στ. διακοσμητικό αξίωμα |

4. Να αντιστοιχίσετε το όνομα του δασκάλου της 1ης στήλης με την ιδιότητα του στη 2η στήλη. **(5 μονάδες)**

|  |  |
| --- | --- |
| 1. παιδαγωγός | α. δάσκαλος ρητορικής |
| 2. κιθαριστής | β. μορφωμένος δούλος-συνοδός του αγοριού στο σχολείο |
| 3. παιδοτρίβης | γ. δάσκαλος γυμναστικής |
| 4. γραμματιστής | δ. δάσκαλος γραφής-ανάγνωσης |
| 5. σοφιστής | ε. δάσκαλος μουσικής |

5. Να χαρακτηρίσετε τις ακόλουθες προτάσεις με την ένδειξη **Σ** ή **Λ**. Σε περίπτωση λάθους να υπογραμμίσετε το λανθασμένο στοιχείο. (**10 μονάδες)**

α. Η Συμμαχία της Δήλου ιδρύθηκε για την προστασία των πόλεων του Αιγαίου από πιθανή περσική επίθεση.

β. Τυπικά όλα τα μέλη της Συμμαχίας ήταν ισότιμα.

γ. Η Ειρήνη του Καλλία τερμάτιζε τον πόλεμο με τους Πέρσες.

δ. Κάποιοι σύμμαχοι προσπάθησαν να εξεγερθούν εναντίον της Αθήνας λόγω της αλαζονικής της συμπεριφοράς.

ε. Οι δούλοι μπορούσαν να εργαστούν και σε κρατικές υπηρεσίες.

στ. Οι πλούσιοι Αθηναίοι που αναλάμβαναν κάποια λειτουργία μπορούσαν, σε περίπτωση νίκης, να στήσουν ένα αναμνηστικό μνημείο.

ζ. Η γυναίκα μπορούσε να βγαίνει συχνά εκτός σπιτιού στην αρχαία Αθήνα.

η. Οι μέτοικοι μπορούσαν να ζουν και να εργάζονται στην Αθήνα χωρίς να πληρώνουν φόρο.

θ. Κορίτσια και αγόρια από την ηλικία των 7 ετών στέλνονταν σε ιδιωτικά σχολεία για να μορφωθούν.

ι. Η πιο λαμπρή γιορτή της Αθήνας ήταν τα Ανθεστήρια.

6. Να συμπληρώσετε τα κενά με την κατάλληλη λέξη. (**15 μονάδες)**

α. Οι 10 Αθηναίοι που συνέλεγαν τους φόρους από τους συμμάχους λέγονταν ……………..

β. Ο ………… και ο ……………. με τις μεταρρυθμίσεις τους αποδυνάμωσαν τον Άρειο Πάγο.

γ. Οι περισσότερες εξουσίες του Αρείου Πάγου πέρασαν στην ……………..

δ. Οι σημαντικότεροι άρχοντες της Αθήνας ήταν οι ……….. …………. **(2 λέξεις)**

ε. Ο Περικλής καθιέρωσε τη …………….., ένα είδος ενίσχυσης για τους φτωχούς Αθηναίους ώστε να συμμετέχουν στα κοινά.

στ. Η ανάληψη των εξόδων μιας θεατρικής παράστασης ονομαζόταν ……………….

ζ. Ένας τρόπος έμμεσης φορολόγησης των πλούσιων Αθηναίων ήταν οι ……………

η. Οι ξένοι που ζούσαν και εργάζονταν στην Αθήνα ήταν οι …………….

θ. Η πολυπληθέστερη κοινωνική ομάδα στην αρχαία Αθήνα ήταν οι …………

ι. Η μόνη κοινωνική ομάδα που μπορούσε να συμμετέχει στην Εκκλησία του Δήμου ήταν οι Αθηναίοι ..…………

ια. Τα Παναθήναια γιορτάζονταν προς τιμήν της ……………..

ιβ. Η έδρα της συμμαχίας της Δήλου ήταν η …………..

ιγ. Τα μέλη της συμμαχίας της Δήλου συνεισέφεραν ………….. και άνδρες ή …………..